Pomorske odbrambeno-oružane snage Japana

Pomorske odbrambeno-oružane snage Japana ili POOSJ (eng. JMSDF - Japan Maritime Self-Defense Force) naziv je za pomorsku komponentu Oružanih snaga Japana (JSDF). Japanska ratna mornarica je nastala nakon raspuštanja Japanske carske mornarice poslije Drugog svjetskog rata. Mornarica posjeduje veliku flotu brodova koja je strogo bazirana na odbrambenom (samoodbrambenom) naoružanju. Glavna zadaća Japanske ratne mornarice je držati kontrolu na japanskoj morskoj teritoriji i patrolirati teritorijalne vode. Učestvovala je i u nekim od UN-ovih mirovnih misija.

JSMDF ima službeno ima 46.000 osoblja (trenutno oko 45.800 osoblja), koje upravlja sa 119 glavnih borbenih brodova, uključujući 20 podmornica, 53 razarača i fregata, 29 minopolagača, 9 patrolnih čamaca i 9 amfibijskih brodova (ukupna istisnina flote je približno 432.000 tona). Osim brodova, mornarica je opremljena sa 179 aviona i 135 helikoptera. Većina ovih zrakoplova upotrebljava se u protivpodmorničkim i protivminskim zadaćama.http://www.globalsecurity.org/military/world/japan/jmsdf.htm.

Svi brodovi u Japanskoj mornarici koji su uvedeni u službu prije 2008. godine imaju prefiks JDS (Japanese Defense Ship). Brodovi koji su uvedeni u službu nakon 2008. imaju prefiks JS (Japanese Ship) što je rezultat preimenovanja Japanske odbrambene agencije (eng. Japanese Defense Agency) u Ministarstvo odbrane Japana (eng. Ministry of Defense).

 Historija 

Japanska mornarica ima dugu historiju. U 3. vijeku japanski brodovi su prevozili trupe po Istočnoj Aziji i Japanu. Mongolska invazija Japana koju je vodio Kublaj-Kan 1274. i 1281. ojačala je i potakla razvoj japanskih pirata (jap. wakō) koji su postali aktivniji u pljačkanju obale Kineskog carstva. U 16. vijeku događa se procvat japanske mornarice. Grade se mnogi brodovi, a razvijaju se i prvi ratni brodovi s metalnim trupom. Početkom 17. vijeka Japanci su izgradili prve velike okeanske vojne brodove. Godine 1869. nakon revolucije Meiji oformljena je Japanska carska mornarica koja je prema Vašingtonskoj konferenciji bila treća po veličini mornarica na svijetu. Učestvovala je u Prvom i Drugom svjetskom ratu a raspuštena je 1947. godine nakon potpisivanja japanske kapitulacije.

Poslije 1947. oformljena je Japanska ratna mornarica koja je prema japanskom ustavu mogla biti samo odbrambene namjene. Osnivanje Japanske ratne mornarice su podržale i SAD zbog prijetnje sovjetske ratne mornarice koja se sve više naoružavala podmornicama. Prvi brod POOSJ je bio bivši američki razarač koji je predan Japanu 1954. godine. Dvije godine kasnije, 1956. Japan u službu uvodi svoj prvi razarač proizveden nakon II. svjetskog rata nazvan Harukaze. Zbog prijetnje sovjetske mornarice i sovjetske jake podmorničke flote, Japanska ratna mornarica većinom se okretala potrebi za protivpodmorničku borbu, pa većinu flote čine razarači i slični brodovi namijenjeni i opremljeni za protivpodmorničku borbu.

 Flota POOSJ 

Razarači sa navođenim raketama (DDG)

 Razarači klase Atago (2 u službi)
 Razarači klase Kongō (4 u službi) 
 Razarači klase Hatakaze (2 u službi)

Razarači (DD)

 Klasa Takanami (5 u službi)
 Klasa Murasame (9 u službi)
 Klasa Asagiri (6 u službi)
 Klasa Hatsuyuki (11 u službi)

Razarači s helikopterskom palubom (DDH)
mini|250px|Razarač klase Takanami - JDS Makinami (DD 112)
 Klasa Hyūga (1 u službi; 1 porinut)
 Klasa Shirane (2 u službi)
 Klasa Haruna (1 u službi)

Fregate (DE)

 Klasa Abukuma (6 u službi)
 Klasa Yubari (2 u službi)

Podmornice (SS)

 Klasa Sōryū (1 u službi; 2 porinute; 1 u izgradnji; 1 planirana)
 Klasa Oyashio (11 u službi)
 Klasa Harushio (6 u službi)

Amfibijski brodovi
mini|250px|desno|JDS Hyuga
 LST klase Ōsumi (3 u službi)
 LSU klase Yura (2 u službi)
 LCU klase 1-go (2 u službi)
 LCM klase 2121 (10 u službi)
 LCM klase YF 2150 (2 u službi)
 Landing Craft Air Cushion (6 u službi)

Minopolagači
250px|mini|Podmornica klase Oyashio
 Klasa Yaeyama (3 u službi)
 Minopolagači klase Hirashima (2 u službi; 1 porinut)
 Minopolagači klase Sugashima (12 u službi)
 Minopolagači klase Uwajima (9 u službi)
 Minopolagači klase Hatsushima (2 u službi)

Patrolni

 Raketni čamac klase Hayabusa (6 u službi)
 Raketni čamac klase 1-go (1 u službi)

Planirani brodovi
 Razarači klase 5000t (4 planirana)
 Razarači klase 19000t (1 trenutno planiran)
 Nova generacija minopolagača

 Reference 

 Vanjski linkovi 

 http://www.mod.go.jp/msdf/formal/english/index.html Službene stranice JMSDF 
 Japan
 JMSDF (Globalsecurity.org)

Kategorija:Vojska Japana